Sampdoria Genova

**Sampdoria Genova** (oficiale *Unione Calcio Sampdoria S.p.A.*) estas futbalklubo el la italia urbo Ĝenovo, kiu en la sezono 2011/12 konkuris en la dua itala ligo, *Serie B*, kaj en 2012/2013 transiras al la unua ligo.

Siajn hejmajn matĉojn la klubo (en la itala oni kutime diras „la Sampdoria“, do uzas inan difinitan artikolon antaŭ la nomo) okazigas en la stadiono *Luigi Ferraris*, kiun la klubo dividas kun la loka rivala klubo Genoa.

Aktuale, la trejnisto de la unua vira teamo estas . 

## Historio 
La klubo Sampdoria fondiĝis la 12-an de aŭgusto 1946. Ĝi ekestis per fuzio de la du kluboj *SG Sampierdarenese Genova* kaj *SG Andrea Doria*, el kies nomeroj kreiĝis la nova kluba nomo *Sampdoria*. Ekde tiam la unua vira teamo de la klubo plejparte konkuras en la unua itala ligo de futbalo, nomata *Serie A*, sed ĝis la mezo de la 1980-aj jaroj ne havis grandajn sukcesojn.

En 1984/85 la kluba teamo gajnis la italan pokalon, post finala matĉo kontraŭ la klubo AC Milano. Ĝis la jaro 1994 aldoniĝis tri pliaj pokalvenkoj. Per tiuj sukcesoj la klubo plurfoje kvalifikiĝis je la UEFA-pokalo de pokalvenkintoj, kie la kluba teamo ankaŭ furoris. En la UEFA-pokalo de pokalvenkintoj de 1988/89 la ĝenova teamo unuafoje atingis la finalon, sed malvenkis kontraŭ la teamo de la kataluna klubo FC Barcelona. Sed jam sekvajare la ĝenova teamo ree estis en la finalo kaj venkis kontraŭ la flandra klubo RSC Anderlecht. *Gianluca Vialli* faris ambaŭ genovajn golojn en tiuj matĉo, ambaŭ nur en la plilongiga fazo.

La plej grandan sukceson de la kluba historio la ĝenovanoj havis en la sekva sezono 1990/91, kiam ili venkis la italan ĉampionadon antaŭ la klubo AC Milano. Per tio la ĝenovanoj kvalifikiĝis je la Eŭropa pokalo de pokalvenkintoj de la sezono 1991/92, kie la teamo Sampdoria en la finalo ree renkontis la katalunan teamon de FC Barcelona kaj ree malvenkis.

Gvidanto de tiu sukcesa teamo estis la jugoslavia futbaltrejnisto *Vujadin Boškov*, kiu trejnis la teamon Sampdoria de 1986 ĝis 1992. Gravaj futbalistoj de tiu tempo estis interalie golisto *Gianluca Pagliuca*, defendisto *Pietro Vierchowod*, mezpoziciisto *Attilio Lombardo* kaj la atakistoj *Gianluca Vialli* kaj *Roberto Mancini*.

Post la jaro 1994 ne eblis reatingi tiajn sukcesojn. Kvankam ĝis la jaro 1998 la teamo restis inter la naŭ plej bonaj de la unua itala ligo, en 1999 atingiĝis nur la 16a pozicio kaj sekvis la transiro al la dua itala ligo. Nur en 2004 sukcesis reveno al la unua ligo.

La plej grandan sukceson de la pli juna kluba historio la teamo havis en la sezono 2009/10, kiam ĝi atingis la kvaran pozicion kaj rajtis partopreni la kvalifikiĝon de la Ligo de Ĉampionoj de UEFA 2010/11. En la lasta kvalifikiga fazo ĝi tamen malvenkis kontraŭ la germania teamo Werder Bremen. La sekva seniluziiĝo sekvis rapide, ĉar en 2011 la teamo havis nur la 18-an pozicion de la unua itala ligo kaj retransiris al la dua ligo.

Sekvajare tamen la klubo per transiropoziciaj matĉoj kontraŭ la teamoj US Sassuolo Calcio kaj AS Varese revenis al la unua ligo.

[eta|klubaj subtenantoj en la olimpia stadiono de [Romo en 2009]]

## Sukcesoj 
### A-teamo 
**Internacie**
* UEFA-pokalo de pokalvenkintoj (1): 1989/1990

**Nacie**
* itala ĉampionado (1): 1990/1991
* itala pokalo *Coppa Italia* (4): 1984/1985, 1987/1988, 1988/1989, 1993/1994
* itala superpokalo *Supercoppa Italiana* (1): 1991

### Junulara teamo 
**Internacie**
* turniro de Viareggio (4) : 1950, 1958, 1963, 1977

**Nacie**
* Campionato Primavera (1): 2008
* Coppa Italia Primavera (1): 2008

### Personaj honorigoj 
'*italia futbalisto de la jaro - premio *Guerin d'Oro* (4)
* 1988 Roberto Mancini
* 1991 Roberto Mancini
* 1996 Enrico Chiesa

*'italia futbalisto de la jaro - premio *Oscar del Calcio* (1)
* 1997 Roberto Mancini

### Rekorda golfaristo 
en la **UEFA-pokalo de pokalvenkintoj** (1)
* 1990 Gianluca Vialli (7 goloj)

en la Itala ligo ***Serie A*** (3)
* 1961 Sergio Brighenti (27 goloj)
* 2019 Fabio Quagliarella (26 goloj)
* 1991 Gianluca Vialli (17 goloj)

## Teamo de la sezono 2021/22 
## Plej bonaj 10 laŭ matĉoj kaj goloj 
(stato: 15-a de junio 2021; indikitaj estas ĉiuj oficialaj matĉoj kaj goloj)

| valign="top" |

|}

## Eksaj trejnistoj 
## Eksteraj ligiloj 
* oficiala kluba retejo

Kategorio:Italaj futbalteamoj
Kategorio:Ĝenovo
Kategorio:Futbalteamoj fonditaj en 1946
Kategorio:Sporto en Ligurio